Document ID: /roh_data/filtered/fineweb-2-filterrobots_roh.jsonl.gz/33601

Igl è gia la tschintgavla ediziun da la Diagonela, be igl è l'emprima gida ch'ins sa far la cursa en il stil classic sin il tschancun original da 65 kilometers sco el fiss stà previs da la l'entschatta nà.
Partenza Zuoz - arrivada San Murezzan
Grazia a las naviglias da quest enviern maina la cursa cun partenza a Zuoz uss pia da l'Engiadina Aulta siador fin a San Murezzan, lu sur il Lai da Staz a Puntraschigna ed enavos en il center istoric da Zuoz. La Diagonela è ina cursa che fa part da la seria internaziunala Ski Classics. Ella vegn transmessa live a la televisiun, oravant ttut en ils pajais da la Scandinavia. Ina buna part dals bun 1'000 participants deriva lura era da là.
Era Curdin Perl a la partenza
In aspect sportiv interessant è la participaziun dal matadur local Curdin Perl, che sa mesira tranter auter cun il victur da l'onn passà, il russ Ilja Chernoussov, l'um da la biatleta Selina Gasparin.
RR actualitads 12:00